สรรพกรเสนอคลังรื้อภาษีเงินได้
อธิบดีกรมสรรพากร&nbsp; เผย เตรียมเสนอ "กรณ์" ปรับโครงสร้างภาษีเงินได้
17 พ.ย. 2553

อธิบดีกรมสรรพากร  เผย เตรียมเสนอ "กรณ์" ปรับโครงสร้างภาษีเงินได้ 
นายสาธิต รังคสิริ อธิบดีกรมสรรพากร กล่าวว่า กรมจะเสนอการปรับโครงสร้างภาษีให้นายกรณ์ จาติกวณิช รมว.คลัง พิจารณาเห็นชอบ ซึ่งรูปแบบการปรับภาษีมีหลายรูปแบบ เช่น แนวทางแรกใหัมีการปรับขึ้นภาษีมูลค่าเพิ่ม (VAT) และ ลดภาษีเงินได้ทั้งนิติบุคคล และ บุคคลธรรมดา หรือแนวทางที่สอง ให้คงภาษี VAT เท่าเดิม และลดภาษีเงินได้นิติบุคคล และบุคคลธรรม โดยให้มีการยกเลิกสิทธิภาษีส่งเสริมการลงทุน หรือ บีโอไอ บางส่วนให้ได้น้อยลงกว่าเดิม และ แนวทางที่สาม จะเหมือนกับแนวทางที่สอง แต่ให้มีการยกเลิกภาษีบีโอไอทั้งหมด
อธิบดีกรมสรรพากร กล่าวว่า สำหรับแนวทางการปรับโครงการภาษีที่ไม่ต้องขึ้นภาษี VAT กรมสรรพากรประมาณการเบื้องต้น สามารถลดภาษีนิติบุคคลให้เหลือได้ 18% จากที่เก็บปัจจุบัน 30% และภาษีเงินได้บุคคคลธรรมดาลงเหลือ 25% จากปัจจุบันสูงสุด 37% โดยที่ต้องยกเลิกสิทธิบีโอไอทั้งหมด จะทำให้การเก็บภาษีของรัฐอยู่เท่าเดิม
"การปรับโครงสร้างภาษีขึ้นอยู่กับการตัดสินใจของฝ่ายนโยบาย ทางกรมสรรพากรเป็นผู้เสนอแนวทางข้อดีข้อเสียของแต่ละแนวทางเท่านั้น คาดว่าจะเสนอแนวทางทั้งหมดได้ภายในต้นปีหน้า" นายสาธิต กล่าว
นายสาธิต กล่าวว่า การลดหรือเพิ่มภาษี VAธ ทุก 1% มีผลทำให้รายได้เพิ่มลด 6 หมื่นล้านบาท และการเพิ่มลดภาษีเงินได้บุคคลธรรมดาทุก 1% ทำให้รายได้เพิ่มลด 6,000 ล้านบาท ส่วนการเพิ่มลดภาษีเงินได้บุคคลธรรมดายังประเมินกับการเก็บภาษีไม่ได้ เพราะการเก็บภาษีเป็นหลายอัตราแบบก้าวหน้า